เงินเฟ้อ “เยอรมนี” เดือนพ.ค. พุ่ง 7.9% สูงสุด 5 ทศวรรษ
“เยอรมนี” เผยเงินเฟ้อเดือนพ.ค. พุ่งแตะ 7.9% สูงสุดในรอบ 5 ทศวรรษ โดยได้รับแรงหนุนจากราคาอาหารและพลังงานที่พุ่งสูงขึ้น
“เยอรมนี” เผยเงินเฟ้อเดือนพ.ค. พุ่งแตะ 7.9% สูงสุดในรอบ 5 ทศวรรษ โดยได้รับแรงหนุนจากราคาอาหารและพลังงานที่พุ่งสูงขึ้น
14 มิ.ย. 2565

สำนักงานสถิติแห่งชาติเยอรมนี (Destatis) เปิดเผยในวันนี้ 14 มิ.ย. 2565 ว่า ดัชนีราคาผู้บริโภค (CPI) ของเยอรมนี ซึ่งเป็นมาตรวัดเงินเฟ้อจากการใช้จ่ายของผู้บริโภคปรับตัวขึ้น 7.9% ในเดือนพ.ค. เมื่อเทียบรายปีตามมาตรฐานเยอรมนี และ 8.7% ตามมาตรฐานสหภาพยุโรป (EU)
ทั้งนี้ตัวเลข CPI ล่าสุดนี้สอดคล้องกับตัวเลขเบื้องต้นที่เผยแพร่ในวันที่ 30 พ.ค.และแตะระดับสูงสุดนับตั้งแต่ปี 2516 โดยได้รับแรงหนุนจากราคาอาหารและพลังงานที่พุ่งสูงขึ้น
โดยราคาพลังงานปรับตัวขึ้น 38.3% ในเดือนพ.ค. เทียบกับเดือนเดียวกันของปีก่อนหน้า และเพิ่มขึ้นจากการปรับตัวขึ้น 35.3% ในเดือนเม.ย. เมื่อเทียบรายปี ขณะเดียวกัน ราคาอาหารพุ่งขึ้น 11.1% ในเดือนพ.ค. เมื่อเทียบรายปี หลังปรับขึ้น 8.6% ในเดือนเม.ย.
ด้านดัชนี CPI พื้นฐาน ซึ่งไม่รวมพลังงานและอาหาร อยู่ที่ 3.8% ในเดือนพ.ค.